CELEX: 62020TA0265
Language: sk
Date: 2021-12-01 00:00:00
Title: Vec T-265/20: Rozsudok Všeobecného súdu z 1. decembra 2021 – JR/Komisia („Prístup k dokumentom – Nariadenie (ES) č. 1049/2001 – Dokumenty týkajúce sa ústnej skúšky výberového konania – Čiastočné zamietnutie prístupu – Metóda zaokrúhľovania známok – Koeficient váhy jednotlivých častí a podčasti ústnej skúšky – Tajnosť rokovania výberovej komisie – Nariadenie (EÚ) 2018/1725 – Čiastočné zastavenie konania“)

31.1.2022   
            
            
               SK
            
            
               Úradný vestník Európskej únie
            
            
               C 51/27
            
         
      Rozsudok Všeobecného súdu z 1. decembra 2021 – JR/Komisia
      (Vec T-265/20) (1)
      
      („Prístup k dokumentom - Nariadenie (ES) č. 1049/2001 - Dokumenty týkajúce sa ústnej skúšky výberového konania - Čiastočné zamietnutie prístupu - Metóda zaokrúhľovania známok - Koeficient váhy jednotlivých častí a podčasti ústnej skúšky - Tajnosť rokovania výberovej komisie - Nariadenie (EÚ) 2018/1725 - Čiastočné zastavenie konania“)
      (2022/C 51/37)
      Jazyk konania: francúzština
      
         Účastníci konania
      
      
         Žalobkyňa: JR (v zastúpení: L. Levi a A. Champetier, advokátky)
      
         Žalovaná: Európska komisia (v zastúpení: D. Milanowska, C. Ehrbar a H. Kranenborg, splnomocnení zástupcovia)
      
         Predmet veci
      
      Návrh podaný na základe článku 263 ZFEÚ na zrušenie rozhodnutí Komisie z 28. februára 2020 a z 9. apríla 2020, ktorými sa žalobkyni zamieta prístup k niektorým dokumentom týkajúcim sa interného výberového konania COM/03/AD/18 (AD 6) – 1 – Administrátori
      
         Výrok rozsudku
      
      
                  1.
               
               
                  Konanie o návrhoch žalobkyne na zrušenie rozhodnutí Európskej komisie z 28. februára 2020 a z 9. apríla 2020 v rozsahu, v akom jej zamietajú prístup k metóde zaokrúhľovania známok používanej výberovou komisiou interného výberového konania COM/03/AD/18 (AD 6) – 1 – Administrátori, sa zastavuje.
               
            
                  2.
               
               
                  Rozhodnutie Komisie z 9. apríla 2020 sa zrušuje v rozsahu, v akom zamieta prístup k dokumentu obsahujúcemu koeficienty váhy dvoch častí ústnej skúšky (pohovor a štruktúrovaná prezentácia) stanovených v oznámení o internom výberovom konaní COM/03/AD/18 (AD 6) – 1 – Administrátori, ako aj dve podčasti pohovoru (odborná prax a motivácia), ktoré sú tiež stanovené v uvedenom oznámení o výberovom konaní.
               
            
                  3.
               
               
                  Komisia je povinná nahradiť trovy konania.
               
            
         (1)  Ú. v. EÚ C 247, 27.7.2020.